પાર્ટનરને દગો આપતા પકડાયેલા લોકો પર કરાયેલા સર્વેક્ષણમાં જાહેર થયું હતું કે ૪૧ ટકા લોકોના પાર્ટનરે તેમના મોબાઇલ ચેક કરીને આ અનૈતિક સંબંધ વિશે જાણ્યું હતું. અંગત ચેટ કે ફોનમાં થતી વાતચીત ઉપરાંત તસવીરો કે વિડિયોના આધારે આ સંબંધ વિશે જાણકારી મળી હતી. બીજા ક્રમે ફેસબુક જેવી સોશ્યલ નેટવર્કિંગ વેબસાઇટ આવી હતી. ૨૩ ટકા લોકોના અફેર વિશેની જાણકારી તેમના પાર્ટનરને આ વેબસાઇટની પ્રોફાઇલ મારફત મળી હતી. ૧૩ ટકા લોકોના કમ્પ્યુટરનો અંગત ડેટાની જાસૂસી પાર્ટનરે કરી ત્યારે તેના સંબંધ વિશે જાણ થઈ હતી. ૧૧ ટકા લોકો એ વાતથી અજાણ રહ્યા હતા કે તેમના પ્રેમીને અન્ય સંબંધ વિશેની ગંધ આવી ગઈ છે અને નિશ્ચિંત રહીને બીજી વ્યક્તિને મળ્યા હોય ત્યારે તેમનો 'ઇમોશનલ અત્યાચાર' થઈ ગયો હતો.